## Pravilnik o uvjetima kojima moraju udovoljavati objekti za smještaj životinja i skladišta za smještaj proizvoda životinjskog podrijetla i otpadne animalne tvari na graničnim prijelazima

### NN 52/1993 (22.6.1993.), Pravilnik o uvjetima kojima moraju udovoljavati objekti za smještaj životinja i skladišta za smještaj proizvoda životinjskog podrijetla i otpadne animalne tvari na graničnim prijelazima

# VLADA REPUBLIKE HRVATSKE

Na temelju članka 45. stavka 4. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91 i 26/93)
ministar poljoprivrede i šumarstva donosi

## PRAVILNIK

### o uvjetima kojima moraju udovoljavati objekti za smještaj životinja i skladišta za smještaj proizvoda životinjskog podrijetla i otpadne animalne tvari na graničnim prijelazima

Članak 1.

Objekti za smještaj životinja i skladišta za smještaj proizvoda životinjskog
podrijetla i otpadne animalne tvari namijenjenih izvozu moraju na graničnim
prijelazima ispunjavati uvjete propisane ovim pravilnikom.

Članak 2.

Objekti za smještaj životinja (u daljnjem tekstu: objekti) moraju se
nalaziti pored glavne ceste i graničnog prijelaza. Objekti moraju biti
udaljeni od naseljenog mjesta i povezani pristupnom cestom za javnu cestu.
željeznički kolosijek ili pomorsko, odnosno riječno pristanište. Objekti
moraju biti ograđeni prikladnom ogradom.

Članak 3.

U objektima moraju postojati posebne prostorije za smještaj pojedinih
vrsta životinja, i to: staje za smještaj krupnih životinja, staje za smještaj
sitnih životinja i obori za smještaj svinja. Staje i obori iz stavka 1.
ovoga članka podijeljeni su u boksove. Unutrašnji zidovi staja i obora
i pregrade između pojedinih boksova moraju biti od pogodnog materijala,
koji se lako čisti, pere i dezinficira.

Članak 4.

U boksovima staja za smještaj krupnih životinja moraju biti ugrađeni
uređaji za vezivanje životinja.

Članak 5.

Objekti moraju imati opremu i uredaj za čišćenje i dezinfekciju prostorija.
Prostorije u kojima su bile smještene životinje čiste se i dezinficiraju
poslije svake otpreme životinja.

Članak 6.

Objekti u koje se životinje dopremaju ili otpremaju cestovnim prijevoznim
sredstvom moraju imati i pribor i opremu koje služi za istovar i utovar
životinja, kao i pribor i uređaj za čišćenje i dezinfekciju prijevoznog
sredstva. Čišćenje i dezinfekcija prijevoznog sredstva obavlja se poslije
svakog istovara dopremljenih životinja.

Članak 7.

U objektu ili neposrednoj blizini objekta mora se nalaziti voda u dovoljnoj
količini za napajanje životinja smještenih u objektu i za pranje objekta
i cesta kojima su se kretale životinje.

Članak 8.

Na graničnim zrakoplovnim prijelazima (aerodromima) životinje se smještaju
u posebne prostorije za smještaj životinja. Prostorije iz stavka 1. ovoga
članka moraju imati boksove i kaveze za smještaj životinja. Unutrašnja
strana prostorije, pregrade između pojedinih boksova i kavezi moraju biti
izgrađeni od materijala koji se lako čisti, pere i dezinficira. Boksovi
iz stavka 2. ovoga članka za smještaj krupnih životinja moraju imati ugrađene
uređaje za vezivanje životinja.

Članak 9.

U blizini objekta mora se nalaziti gnojnica ze smještaj stajskog gnojiva
i kontejneri za smještaj drugih otpadaka. Gnojnica mora biti izgrađena
od materijala koji pe propušta tekućinu i mora biti pokrivena.

Članak 10.

Objekti. osim objekata na graničnim zrakoplovnim prijelazima. moraju
imati osigurane uvjete za neškodljivo uklanjanje lešina životinja koje
su uginule u objektu.

Članak 11.

Pošiljke proizvoda životinjskog podrijetla i otpadne animalne tvari
smještaju se u skladišta koja su namijenjena u tu svrhu (u daljnjem tekstu:
skladišta). Skladišta moraju imati posebno izdvojene prostorije za smještaj
proizvoda životinjskog podrijetla namijenjenih ljudskoj prehrani, prehrani
životinja i industrijskoj uporabi i posebno izdvojene prdstorije za smještaj
otpadne animalne tvari ili smješta sirovih i soljenih koža.

Članak 12.

Skladišta moraju biti izgrađena od materijala koji se lako čisti, pere
i dezinficira. Skladišta se moraju prati i dezinficirati poslije svakog
ispražnjenja.

Članak 13.

Skladišta moraju biti povezana pristupnom cestom na javnu cestu, željeznički
kolosijek ili pomorsko, odnosno riječno pristanište.

Članak 14.

Skladišta za smještaj proizvoda životinjskog podrijetla moraju biti
tako izgrađena da očuvaju osnovno svojstvo pošiljke i da onemogućavaju
kontaminaciju pošiljke kontaminantima ili stranim mirisom. Skladišta iz
stavka 1. ovoga članka mogu biti obična i specijalna. Obična skladišta,
pored ispunjavanja uvjeta iz članka 12. i 13. ovoga pravilnika, moraju
imati prirodnu ili umjetnu ventilaciju. Otvori za dovod svježeg zraka moraj
biti tako postavljeni da sprečavaju kontaminaciju zraka prašinom, mirisom
ili drugim zagađivačem i snabdjeveni zaštitnom mrežom koja sprečava ulazak
insekata i glodavaca u skladište. Specijalna skladišta (hladnjače), pored
ispunjavanja uvjeta iz članka 12. i 13. ovoga pravilnika, moraju imati
uređaje za održavanje stalne programirane temperature u skladišnom prostoru.

Članak 15.

Skladišta za smještaj otpadne animalne tvari moraju biti izgrađena tako
da štite smještenu pošiljku od utjecaja direktnih sunčanih zraka i atmosferskih
padalina. Skladišta za smještaj sirovih i soljenih koža, osim uvjeta iz
stavka 1. ovoga članka, moraju imati izgrađenu kanalizaciju za odvođenje
otpadnih voda.

Članak 16.

Stupanjem na snagu ovoga pravilnika prestaje važiti Pravilnik o uvjetima
kojima moraju udovoljavati objekti za smještaj životinja i skladišta za
smještaj proizvoda, sirovina i otpadaka životinjskog podrijetla na graničnim
prijelazima ("Službeni list SFR.1", br. 6/88 i "Narodne
novine", br. 52/91).

Članak 17.

Ovaj pravilnik stupa na snagu osmog dana od dana objave u "Narodnim
novinama"

Klasa: 011-02/92-01/137

Ur. broj:525-01-93-01

Zagreb, 21. svibnja 1993.

Ministar poljoprivrede i šumarstva

**Ivan Tarnaj, dipl. ing., v.r.**

Pravilnik, NN 52/1993-1009